ભારત દેશના દરેક રાજ્યોમાં સરકારી હોસ્પિટલો ને વધુ સુંદર, સગવડયુક્ત અને સ્વચ્છ બનાવવાના હેતુસર સરકાર દ્વારા કાયાકલ્પ કાર્યક્રમ અંતર્ગત દરેક રાજ્યના  જિલ્લાઓમાં આવેલ સરકારી સિવિલ હોસ્પિટલોને નંબર આપી પ્રોત્સાહિત કરવામાં આવે છે, અને તેમાં કામ કરતા ડોકટરો અને વહીવટી  સ્ટાફનો ઉત્સાહ વધારવામાં  આવે છે, જે અંતર્ગત  તાપી જીલ્લાની સિવિલ હોસ્પિટલે ગુજરાત  રાજ્યભરમાં સતત બીજા વર્ષે પ્રથમ  ક્રમ મળ્યો છે, અને રાજ્યભરમાં આદિવાસી બહુલતા ધરાવતા તાપી જીલ્લાનું નામ રોશન થયું  છે, જેને લઇ સમગ્ર હોસ્પિટલ સ્ટાફ સહીત જિલ્લાવાસીઓમાં ગર્વની લાગણી ફેલાય છે. . તાપી જીલ્લાના વ્યારા સ્થિત સિવિલ હોસ્પીટલમાં ડાયાલીસીસ, આઈસીયુ, સીક ન્યુ બોર્ન કેર યુનિટ સહીત આધુનિક લેબોરેટરી અને એમ્બ્યુલન્સ ની સુવિધા સાથે વહીવટી વિભાગનો પુરતો સ્ટાફ છે, અને બિલ્ડીગ પણ સ્વચ્છ સગવડયુક્ત છે, મુખ્ય મંત્રી સંપૂર્ણ નીદન યોજના અંતર્ગત દર્દીઓને આપવામાં આવતી 65 જેટલી મફત સેવાઓ પણ આ સિવિલમાં ઉપલબ્ધ છે.